**DĖL LĖŠŲ SKYRIMO**

2018 m. liepos 23 d. Nr. DĮV-851

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais, atsižvelgdamas į Šilalės rajono automobilių sporto klubo „Šilalė“ pirmininko Vito Vajinskio 2018 m. liepos 5 d. prašymą, „Pro Cycling LT“ direktoriaus Deivido Vileniškio 2018 m. liepos 2 d. prašymą „Dėl dviračių sporto renginio „Lietuvos plento taurė 2018“, Lietuvos politinių kalinių ir tremtinių sąjungos Šilalės skyriaus pirmininko pavaduotojo Antano Rašinsko 2018 m. liepos 11 d. prašymą, Lietuvos šaulių sąjungos LDK Kęstučio šaulių 7-osios rinktinės Šilalės kuopos vado ats. mjr. Kęstučio Baužos 2018 m. liepos 5 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2 500 Eur:

1.1. Šilalės rajono automobilių sporto klubui „Šilalė“ – 800 Eur (padengti sporto klubo veiklos išlaidų dalį);

1.2. „Pro Cycling LT“–VšĮ „Plento taurė“ – 1 000 Eur (prisidėti prie organizuojamų dviratininkų lenktynių „Lietuvos plento taurė“, kurios vyks 2018 m. liepos 22 d. Šilalės rajone);

1.3. Lietuvos politinių kalinių ir tremtinių sąjungos Šilalės skyriui – 300 Eur (padengti transporto išlaidų dalį);

1.4. Lietuvos šaulių sąjungos LDK Kęstučio šaulių 7-osios rinktinės Šilalės 703 šaulių kuopai – 400 Eur (padengti šaulių atributikos įsigijimo išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus